

Budapest Főváros XX. kerület

PesterzsébetI polgármesteri hivatal

**VÁROSGAZDÁLKODÁSI OSZTÁLY**

1201 Budapest, Kossuth Lajos tér 1.

Tel.: 283-0646

www.pesterzsebet.hu

|  |  |
| --- | --- |
|  | **Tárgy**: Javaslat a Budapest XX. kerület 176715 hrsz. (Bp. XX. Vécsey u. 16.) alatti 1212/3553 önkormányzati részilletőségű ingatlan értékesítésével kapcsolatos döntés meghozatalára. |

**Tisztelt Képviselő-testület!**

Az Első Pesti Malom és Sütőipari Zrt. (2330 Dunaharaszti, Jendrassik György utca 10. sz.) képviseletében Csonka Endre vezérigazgató úr vételi szándéknyilatkozatot nyújtott be (1. sz. melléklet) Budapest Főváros XX. kerület Pesterzsébet Önkormányzatához (a továbbiakban: Önkormányzat), az Önkormányzat és az Első Pesti Malom és Sütőipari Zrt. ( a továbbiakban EPMS Zrt.) osztatlan közös tulajdonában lévő, 176715 hrsz-ú, természetben Budapest XX. kerület, Vécsey u. 16. szám alatti, összesen 3553 m2 területű, kivett transzformátorház, üzemi épület művelési ágú ingatlan 1212/3553 önkormányzati részilletőségére vonatkozóan.

A Képviselő-testület a 084/2016. (IV.14.) Ök. sz. határozatával elvi hozzájárulását adta a Budapest, XX. kerület 176719 hrsz-ú ingatlan 1240/3183-ad tulajdoni részilletőségének tulajdonosaként a 176719 hrsz. ingatlan, valamint az EPMS Zrt. (2330 Dunaharaszti, Jendrassik György utca 10. sz.) tulajdonában lévő 176715 hrsz. (1204 Budapest, Pöltenberg u. 75.) és a 176720 hrsz. alatt lévő telkek egyesítéséhez azzal, hogy a telkek egyesítésével kapcsolatos költségeket az EPMS Zrt. viseli továbbá, hogy amennyiben a telekegyesítési eljárást, valamint a használatra vonatkozó megállapodás aláírását felek legkésőbb **2016. december 31-éig** nem bonyolítják le, úgy a Képviselő-testület a határozatát visszavontnak tekinti. A Képviselő-testület 158/2017. (VII. 06.) Ök. sz. határozatával módosította a 084/2016. (IV.14.) Ök. számú határozatát, mely szerint a használatra vonatkozó megállapodás aláírásának dátumát *2017. december 31-ére módosította.*

A 2016. évben kezdődött telekalakítást követően létrejött a 3553 m2 területű 176715 hrsz-ú, kivett transzformátorház, üzemi épület művelési ágú ingatlan, melyen az Önkormányzat tulajdoni részilletősége 1212/3553, az EPMS Zrt. tulajdoni részilletősége pedig 2341/3553 lett.

2017. december 07-én az Önkormányzat és az EPMS Zrt. Használati Megállapodást írt alá fenti ingatlan használatára vonatkozóan. A használati megosztás szerint az Önkormányzat által birtokolt területen az ingatlanok az alábbiak szerint hasznosítottak:

|  |  |  |  |  |
| --- | --- | --- | --- | --- |
| **Cím** | **Terület (m2)** | **Funkció** | **Bérlő** | **Bevétel (Ft)** |
| Bp. XX. Vécsey u. 16. | 94 | iroda | Budapest-Pestszenterzsébet-Kossuthfalvai Szent Lajos Plébánia | 2021. június 30-áig ingyenes használatba adta az Önkormányzat |
| Bp. XX. Vécsey u. 16. | 99 | iroda | Budapest-Pestszenterzsébet-Kossuthfalvai Szent Lajos Plébánia | 2021. június 30-áig ingyenes használatba adta az Önkormányzat |
| Bp. XX. Vécsey u. 16. | 326 | műhely | Üres helyiség | - |
| Bp. XX. Vécsey u. 16. fsz. 1. | 37 | szociális bérlakás | bérbe adva határozatlan időtartamra | lakbér nettó 13.135,- |
| Bp. XX. Vécsey u. 16. fsz. 2. | 42 | szociális bérlakás | bérbe adva 2020. január 14. napjáig | lakbér nettó 7.611,- továbbszámlázott szemétdíj: 4113,- |
| Bp. XX. Vécsey u. 16. fsz. 3. | 36 | költség alapú bérlakás | bérbe adva határozatlan időtartamra | lakbér nettó 9.576,- |
| Bp. XX. Vécsey u. 16.fsz. 4. | 66 | szociális bérlakás | bérbe adva határozatlan időtartamra | lakbér nettó 23.430,- |
| Bp. XX. Vécsey u. 16.fsz. 5. | 30 | szociális bérlakás | bérbe adva határozatlan időtartamra | lakbér nettó 3.480,- továbbszámlázott szemétdíj: 2965,- |

Fenti ingatlant az Önkormányzat a Magyar Államtól 2003. november 23-án kelt szerződés alapján vette tulajdonba azzal, hogy az öt éves elidegenítési tilalom lejártát követő értékesítés esetén az elidegenítésből származó – beruházásokra, felújításokra fordított költségek levonása után megmaradó – bevétel 70 %-a a központi költségvetést illeti.

Fentiekre tekintettel kérem a Tisztelt Képviselő-testületet a döntés meghozatalára.

**HATÁROZATI JAVASLAT**

**A Képviselő-testület úgy dönt, hogy:**

I/1. a Budapest Főváros XX. kerület Pesterzsébet Önkormányzata és az Első Pesti Malom és Sütőipari Zrt. osztatlan közös tulajdonában lévő, 176715 hrsz-ú, természetben Budapest XX. kerület, Vécsey u. 16. szám alatti, összesen 3553 m2 területű, kivett transzformátorház, üzemi épület művelési ágú ingatlan 1212/3553 önkormányzati részilletőségét szándékában áll értékesíteni az Első Pesti Malom és Sütőipari Zrt. (2330 Dunaharaszti, Jendrassik György utca 10. sz.) részére és felkéri a polgármestert az értékbecslési szakvélemény elkészíttetésére.

I/2. a Budapest Főváros XX. kerület Pesterzsébet Önkormányzata és az Első Pesti Malom és Sütőipari Zrt. osztatlan közös tulajdonában lévő, 176715 hrsz-ú, természetben Budapest XX. kerület, Vécsey u. 16. szám alatti, összesen 3553 m2 területű, kivett transzformátorház, üzemi épület művelési ágú ingatlan 1212/3553 önkormányzati részilletőségét nem kívánja értékesíteni az Első Pesti Malom és Sütőipari Zrt. (2330 Dunaharaszti, Jendrassik György utca 10. sz.) részére.

II. felkéri a polgármestert, hogy a határozat végrehajtása érdekében a szükséges intézkedéseket tegye meg.

Határidő: adott

Felelős: Szabados Ákos polgármester

Tárgyalja: Gazdasági Bizottság

A határozati javaslat elfogadásához egyszerű szótöbbség szükséges.

Az előterjesztést készítette: Kállai Csabáné vagyon- és telekgazdálkodási referens (VGO)

Budapest, 2018. június 26.

**Kernné dr. Kulcsár Dóra**

osztályvezető

Melléklet: 1. sz. Kérelem